text: Дзесяць удзельніц штогадовага чэшскага конкурсу прыгажосці выдатна правялі час у горадзе Паттайя і правінцыі Пхукет
  Удалечыні ад Радзімы дзяўчаты загаралі на пляжы, гулялі ў гольф, а таксама займаліся тайскім боксам. Незабыўнай была і экскурсія па трапічным парку Нонг Нуч. Праграма знаходжання ў Паттайі завяршылася дэфіле ў вячэрніх сукенках і вячэрай з самім мэрам горада. Наступным прыпынкам у Тайландзе для фіналістак конкурсу "Міс Чэхія 2016" стаў курорт Пхукет.
  
  У Брэсце 17-18 верасня прайшоў VI Нацыянальны фестываль «Свята званоў», дзе былі прадстаўленыя дзве рэспубліканскія школы званароў - віцебская і мінская.
  У фестывалі ўдзельнічалі 12 званароў з усіх епархій Беларускай праваслаўнай царквы. Віцебскую школу прадстаўляў яе кіраўнік - дыякан Дзімітрый Гаранскі. Свой талент валодаць адразу 11-цю галасамі паказаў выкладчык віцебскай школы Максім Лемачка. Менавіта столькі званоў на званніцы Дабравешчанскага храма ў Віцебску, дзе служыць М.Лемачка.
  Віцебская школа званароў існуе тры гады. За гэты час яе прадстаўнікі неаднаразова ўдзельнічалі ў розных фестывалях. Яны таксама з'яўляюцца арганізатарамі "Свята званоў", якое праходзіць падчас "Славянскага базару".